ગૃહ સચિવ રાજીવ ગાબાની અધ્યક્ષતાવાળી આ વિવિધ મંત્રાલયોની સમિતિએ પોતાનો રિપોર્ટ ગૃહપ્રધાન રાજનાથસિંહને સોપ્યો છે. સમિતિમાં સામેલ અન્ય સભ્યોએ પણ જુદા જુદા રાજ્યોમાં સામે આવેલ મોબ લિંચિંગની ઘટનામાં સોશિયલ મીડિયા પર ફેલાતી અફવા અને ફેક ન્યુઝની મહત્વની ભૂમિકા મહત્વની હોવાનું સ્વીકાર્યું છે. સમિતિ સાથે જોડાયેલ સૂત્રો મુજબ સમિતિના સદસ્યો તમામ જરુરી વિકલ્પ અંગે વિચાર કરી રહ્યા છે જેના ઉપયોગથી સોશિયલ મીડિયા પર ફેક ન્યુઝ પર કાબૂ મેળવી શકાય અને દેશની સામાજિક સ્થિતિમાં તણાવ પેદા ન થાય.